1863

Η παρούσα σελίδα αφορά το έτος 1863 κατά το Γρηγοριανό ημερολόγιο 

Γεγονότα
1 Ιανουαρίου - Αμερικανικός Εμφύλιος Πόλεμος: Η Διακήρυξη Χειραφέτησης τίθεται σε ισχύ στις Συνομόσπονδες Πολιτείες της Αμερικής.
3 Ιανουαρίου - Το περιοδικό Harper's Weekly δημοσιεύει το πρώτο σχέδιο του σύγχρονου Άι Βασίλη.
10 Ιανουαρίου - Ανοίγει το Μετρό του Λονδίνου, ο παλαιότερος υπόγειος σιδηρόδρομος του κόσμου, μεταξύ του σταθμού Πάντινγκτον και του σταθμού Φάρινγκντον.
11 Ιανουαρίου - Αμερικανικός Εμφύλιος Πόλεμος: Το CSS Alabama βυθίζει στο Τέξας το USS Hatteras. 
31 Ιανουαρίου - Εκδίδεται στο Παρίσι το πρώτο μυθιστόρημα περιπέτειας του Ιουλίου Βερν, το Πέντε εβδομάδες με αερόστατο.
7 Φεβρουαρίου - Το HMS Orpheus βυθίζεται ανοικτά των ακτών του Ώκλαντ στη Νέα Ζηλανδία, με απολογισμό 189 νεκρούς.
8 Φεβρουαρίου - Στρατιωτικό κίνημα στην Αθήνα (Φεβρουαριανά).
10 Μαρτίου- Ο πρίγκιπας της Ουαλίας, Αλβέρτος Εδουάρδος (αργότερα Εδουάρδος Ζ΄ του Ηνωμένου Βασιλείου) παντρεύεται την πριγκίπισσα Αλεξάνδρα της Δανίας (αργότερα βασίλισσα Αλεξάνδρα).
19 Μαρτίου - Το SS Georgiana, το οποίο λέγεται ότι ήταν το πιο ισχυρό καταδρομικό των Συνομόσπονδων Πολιτειών της Αμερικής, βυθίζεται κατά το παρθενικό του ταξίδι με φορτίο πυρομαχικών, φαρμάκων και εμπορευμάτων αξίας άνω του 1.000.000$.
30 Μαρτίου - Ο Δανός πρίγκιπας Γουλιέλμος γίνεται βασιλιάς της Ελλάδας ως Γεώργιος Α'.
2 Απριλίου - Η έλλειψη τροφίμων υποκινεί εκατοντάδες θυμωμένες γυναίκες να προβούν σε ταραχές στο Ρίτσμοντ (Βιρτζίνια) και να ζητήσουν από τη συνομόσπονδη κυβέρνηση να παρέχει προμήθειες έκτακτης ανάγκης.
29 Απριλίου - Συγκροτείται κυβέρνηση υπό τον Μπενιζέλο Ρούφο.
30 Απριλίου - Μία δύναμη 65 ανδρών της γαλλικής Λεγεώνας των Ξένων αντιμετωπίζει μία δύναμη περίπου 2.000 Μεξικανών στρατιωτών στη μάχη του Καμερόνε στο Μεξικό.
2 Μαΐου - Αμερικανικός Εμφύλιος Πόλεμος: Ο Τόμας Τζάκσον τραυματίζεται από φίλια πυρά επιστρέφοντας στο στρατόπεδο μετά από μάχη. Θα υποκύψει από πνευμονία οκτώ ημέρες αργότερα.
6 Μαΐου - Αμερικανικός Εμφύλιος Πόλεμος: Η μάχη στο Τσάνσελορσβιλ λήγει με νίκη των συνομόσπονδων στρατευμάτων.
14 Μαΐου - Αμερικανικός Εμφύλιος Πόλεμος: Λαμβάνει χώρα η μάχη του Τζάκσον.
15 Μαΐου - Εγκαινιάζεται στο Παρίσι έκθεση ζωγραφικής αβάν-γκαρντ καλλιτεχνών, με την προσοχή να στρέφεται κυρίως στο Πρόγευμα στη χλόη του Εντουάρ Μανέ.
17 Μαΐου - Η Ροσαλία δε Κάστρο δημοσιεύει τα Cantares Gallegos, το πρώτο βιβλίο στη γαλικιανή γλώσσα.
18 Μαΐου - Αμερικανικός Εμφύλιος Πόλεμος: Αρχίζει η πολιορκία του Βίκσμπουργκ.
21 Μαΐου - Ιδρύεται η Εκκλησία Αντβεντιστών της Εβδόμης Ημέρας.
23 Μαΐου - Ο Φερντινάντ Λασσάλ ιδρύει το Γενικό Σύνδεσμο Γερμανών Εργατών (Allgemeiner Deutscher Arbeiterverein, ADAV), το πρώτο σοσιαλιστικό εργατικό κόμμα στη Γερμανία.
20 Ιουνίου - Αμερικανικός Εμφύλιος Πόλεμος: η Δυτική Βιρτζίνια γίνεται δεκτή ως η 35η Πολιτεία των Η.Π.Α.
1 Ιουλίου - Καταργείται από την Ολλανδία η δουλεία στο Σουρινάμ. 
1 Ιουλίου - Αμερικανικός Εμφύλιος Πόλεμος: Ξεκινά η μάχη του Γκέτισμπεργκ.
3 Ιουλίου - Αμερικανικός Εμφύλιος Πόλεμος: Τελευταία ημέρα της μάχης του Γκέτισμπεργκ.
4 Ιουλίου - Αμερικανικός Εμφύλιος Πόλεμος: Πολιορκία του Βίκσμπουργκ. Το Βίκσμπουργκ του Μισισίπι παραδίδεται στον Οδυσσέα Γκραντ μετά από 47 ημέρες πολιορκίας.
4 Ιουλίου - Αμερικανικός Εμφύλιος Πόλεμος: Ο στρατός της Βόρειας Βιρτζίνια αποχωρεί από το πεδίο της μάχης μετά την ήττα στη μάχη του Γκέτισμπεργκ.
13 Ιουλίου - Στη Νέα Υόρκη, οι αντίπαλοι της υποχρεωτικής στράτευσης ξεκινούν τρεις ημέρες ταραχών που αργότερα θα θεωρηθούν ως οι χειρότερες στην ιστορία των Ηνωμένων Πολιτειών Αμερικής.
8 Αυγούστου - Αμερικανικός Εμφύλιος Πόλεμος: Μετά την ήττα του στη μάχη του Γκέτισμπεργκ, ο στρατηγός Ρόμπερτ Λη στέλνει επιστολή παραίτησης προς τον πρόεδρο των Συνομόσπονδων Πολιτειών Αμερικής, Τζέφερσον Ντέηβις, η οποία απορρίπτεται.
9 Σεπτεμβρίου - Αμερικανικός Εμφύλιος Πόλεμος: Ο στρατός της Ένωσης μπαίνει στην Τσαττανούγκα (Τενεσσί).
16 Σεπτεμβρίου - Ανοίγει στην Κωνσταντινούπολη η Ροβέρτειος Σχολή, το πρώτο αμερικανικό εκπαιδευτικό ίδρυμα εκτός των Ηνωμένων Πολιτειών. Ιδρύθηκε από τον Αμερικανό φιλάνθρωπο Κρίστοφερ Ρόμπερτ.
19 Σεπτεμβρίου - Αμερικανικός Εμφύλιος Πόλεμος: Πρώτη μέρα της μάχης της Τσικαμάουγκα στη βορειοδυτική Τζόρτζια. Πρόκειται για την πιο αιματηρή ημέρα της διήμερης σύγκρουσης και η μόνη σημαντική νίκη των Συνομόσπονδων Πολιτειών της Αμερικής στο δυτικό θέατρο του πολέμου.
30 Σεπτεμβρίου - Κάνει πρεμιέρα στο Παρίσι η όπερα του Ζωρζ Μπιζέ Αλιείς μαργαριταριών. 
26 Οκτωβρίου - Ιδρύεται στο Λονδίνο η Ποδοσφαιρική Ομοσπονδία Αγγλίας, η παλαιότερη ποδοσφαιρική ομοσπονδία στον κόσμο.
29 Οκτωβρίου - Αμερικανικός Εμφύλιος Πόλεμος: Δυνάμεις της Ένωσης υπό τον στρατηγό Οδυσσέα Γκραντ αποκρούουν επίθεση των Συνομόσπονδων, ανοίγοντας έτσι γραμμή εφοδιασμού προς την Τσαττανούγκα (Τενεσσί).
30 Οκτωβρίου - Ο Δανός πρίγκιπας Γουλιέλμος φτάνει στην Αθήνα για να αναλάβει το θρόνο του ως Γεώργιος Α', βασιλιάς των Ελλήνων.
4 Νοεμβρίου - Κάνει πρεμιέρα στο Παρίσι η όπερα του Εκτόρ Μπερλιόζ Οι Τρώες.
14 Νοεμβρίου - Με τη Συνθήκη του Λονδίνου, η Αγγλία παραχωρεί τα Επτάνησα στην Ελλάδα.
16 Νοεμβρίου - Αμερικανικός Εμφύλιος Πόλεμος: Τα Συνομόσπονδα στρατεύματα πραγματοποιούν αποτυχημένη επίθεση εναντίον των δυνάμεων της Ένωσης κοντά στο Νόξβιλ του Τενεσί.
17 Νοεμβρίου - Αμερικανικός Εμφύλιος Πόλεμος: Οι συνομόσπονδες δυνάμεις υπό τον στρατηγό Τζέιμς Λόνγκστριτ θέτουν το Νόξβιλ του Τενεσί υπό πολιορκία.
18 Νοεμβρίου - Ο βασιλιάς Χριστιανός Θ΄ της Δανίας υπογράφει το σύνταγμα του Νοεμβρίου που δηλώνει ότι το Σλέσβιχ αποτελεί τμήμα της Δανίας. Αυτό θεωρείται παραβίαση του Πρωτοκόλλου του Λονδίνου από τη Γερμανική Συνομοσπονδία και θα οδηγήσει σε πόλεμο τις δύο χώρες.
19 Νοεμβρίου - Αμερικανικός Εμφύλιος Πόλεμος: Ο Αμερικανός πρόεδρος Αβραάμ Λίνκολν εκφωνεί ομιλία στο Γκέτισμπεργκ στα εγκαίνια του στρατιωτικού νεκροταφείου στο Γκέτισμπεργκ της Πενσυλβάνια.
23 Νοεμβρίου - Αμερικανικός Εμφύλιος Πόλεμος: Οι δυνάμεις της Ένωσης με επικεφαλής τον στρατηγό Οδυσσέα Γκραντ ενισχύουν τα στρατεύματα στην Τσαττανούγκα (Τενεσσί) και αντεπιτίθενται στα συνομόσπονδα στρατεύματα.

 Γεννήσεις 

1 Ιανουαρίου - Πιερ ντε Κουμπερτέν, Γάλλος ιστορικός, ιδρυτής της Διεθνούς Ολυμπιακής Επιτροπής
1 Ιανουαρίου - Γιάννης Πούλακας, Έλληνας ζωγράφος
14 Ιανουαρίου - Ρίτσαρντ Άουτκολτ, Αμερικανός δημιουργός κόμικς
15 Ιανουαρίου - Βίλχελμ Μαρξ, Γερμανός πολιτικός
17 Ιανουαρίου - Κονσταντίν Στανισλάφσκι, Ρώσος σκηνοθέτης
27 Φεβρουαρίου - Τζορτζ Χέρμπερτ Μηντ, Αμερικανός φιλόσοφος
8 Μαρτίου - Γεώργιος Χρηστάκης - Ζωγράφος, Έλληνας πολιτικός
12 Μαρτίου - Γκαμπριέλε Ντ' Ανούντσιο, Ιταλός συγγραφέας
27 Απριλίου - Ιωάννης Σβορώνος, Έλληνας νομισματολόγος
29 Απριλίου - Κωνσταντίνος Καβάφης, Έλληνας ποιητής
30 Ιουλίου - Χένρυ Φορντ, Αμερικανός κατασκευαστής αυτοκινήτων και βιομήχανος
28 Σεπτεμβρίου - Κάρολος Α΄, βασιλιάς της Πορτογαλίας
30 Σεπτεμβρίου - Ράινχαρντ Σέερ, Γερμανός ναύαρχος
25 Νοεμβρίου - Ίον Καντακουζηνός, Ρουμάνος ιατρός
3 Δεκεμβρίου - Γεώργιος Χατζανέστης, Έλληνας στρατιωτικός
7 Δεκεμβρίου - Πιέτρο Μασκάνι, Ιταλός συνθέτης
12 Δεκεμβρίου - Έντβαρτ Μουνκ, Νορβηγός ζωγράφος
18 Δεκεμβρίου - Φραγκίσκος Φερδινάνδος, αρχιδούκας της Αυστρίας
Θεόδωρος Βελλιανίτης, Έλληνας δημοσιογράφος
Στέφανος Δέλτας, Έλληνας τραπεζίτης
Επαμεινώνδας Ζυμβρακάκης, Έλληνας στρατιωτικός
Εσάντ Πασάς, Αλβανός πολιτικός
Περικλής Πιερράκος Μαυρομιχάλης, Έλληνας στρατιωτικός και πολιτικός
Κωνσταντίνος Γ. Πετιμεζάς, Έλληνας στρατιωτικός

 Θάνατοι 

5 Φεβρουαρίου - Ιωάννης-Γαβριήλ Εϋνάρδος, Ελβετός τραπεζίτης
1 Ιουνίου - Γεώργιος Πάνου, Έλληνας αγωνιστής
26 Ιουλίου - Σαμ Χιούστον, Αμερικανός στρατιωτικός και πολιτικός
13 Αυγούστου - Ευγένιος Ντελακρουά, Γάλλος ζωγράφος
17 Σεπτεμβρίου - Αλφρέ ντε Βινύ, Γάλλος συγγραφέας
15 Νοεμβρίου - Φρειδερίκος Ζ΄, βασιλιάς της Δανίας
24 Δεκεμβρίου - Ουίλλιαμ Θάκερυ, Βρετανός συγγραφέας

 Εξωτερικοί σύνδεσμοι 


Κατηγορία:Έτη